                      højesterets kendelse
                         afsagt fredag den 21. oktober 2016
sag 140/2016
anklagemyndigheden
mod
t
(advokat jakob lund poulsen, beskikket)
i tidligere instanser er afsagt kendelse af qeqqata kredsret i sisimiut den 29. januar 2016 og af
grønlands landsret den 30. januar 2016.
i påkendelsen har deltaget tre dommere: jon stokholm, poul dahl jensen og hanne schmidt.
påstande
anklagemyndigheden har nedlagt påstand om stadfæstelse af landsrettens kendelse.
t har nedlagt påstand om stadfæstelse af kredsrettens kendelse.
sagsfremstilling
t ankom til kangerlussuaq lufthavn den 28. januar 2016 kl. 10.00 fra københavn. han og to
andre blev anholdt og sigtet for overtrædelse af lov om euforiserende stoffer. t nægtede sig
skyldig. en af de medsigtede forklarede ved anholdelsen, at de tre sammen havde indsmuglet
hash til grønland.
den 29. januar 2016 blev de tre sigtede fremstillet ved et retsmøde i qeqqata kredsret i sisi-
miut. t og en af de medsigtede nægtede sig skyldige, mens den anden medsigtede erkendte
sig skyldig. t forklarede bl.a., at de havde købt et kilo hash på christiania, som de gjorde klar
til at sluge, men de slugte kun 500 gram. resten efterlod de i københavn. t forklarede videre,
                                                 - 2 -
at en af de medsigtede slugte hashen, mens denne medsigtede forklarede, at de alle tre slugte
hash. dommeren fandt betingelserne for tilbageholdelse for opfyldt og afsagde beslutning om
frihedsberøvelse af de tre sigtede i 13 dage.
da t nægtede at medvirke til legemsindgreb i form af røntgenundersøgelse, anmodede ankla-
gemyndigheden senere samme dag – den 29. januar 2016 kl. 17.02 – om rettens tilladelse
hertil. anmodningen var begrundet med, at en politihund havde markeret for narko på de sig-
tedes bagage, ligesom en af de medsigtede havde forklaret, at de alle tre havde slugt hash.
kredsretten afviste anklagemyndighedens begæring ved beslutning truffet den 29. januar 2016
kl. 18.00 med følgende begrundelse:
       ”retten finder, at der ikke er grundlag for at fremstille de sigtede, og nu tilbageholdte,
       for en læge med henblik på røntgenundersøgelse, da den hash, de sigtede eventuelt
       måtte have i deres tarmsystem indenfor rimelig tid må forventes at finde vej ud af deres
       kroppe. ”
anklagemyndigheden kærede kredsrettens beslutning. i forbindelse med behandlingen af kæ-
remålet rettede grønlands landsret telefonisk henvendelse til anklagemyndigheden, der den
30. januar 2016 kl. 12.20 oplyste telefonisk, at t var begyndt at udskille hash. landsretten traf
herefter følgende beslutning den 30. januar 2016 kl. 12.25:
       ”henset til, at der ikke er begæret undersøgelser svarende til de i den påberåbte ken-
       delse fra østre landsrets foretagne undersøgelser af legemets hulrum, finder landsret-
       ten, at røntgenundersøgelse er et sådant mindre indgribende skridt, at det efter omstæn-
       dighederne bør tillades, idet landsretten endvidere finder betingelserne i retsplejelovens
       § 403, stk. 1, for opfyldte. landsretten har ikke mulighed for at efterprøve forsvarerens
       oplysning om, at røntgen disponerer for visse kræftformer.
       landsretten tillader herefter politiet, at foranledige foretaget røntgenundersøgelser af de
       sigtede ... og t jf. retsplejelovens § 404, stk. 2.”
t blev røntgenundersøgt den 30. januar 2016 kl. 14.00, hvor det blev konstateret, at han havde
fremmedlegemer i maven i form af ”aflange klumper”. efterfølgende blev hashen fra ts affø-
ring kontrolvejet til 78 gram.
                                               - 3 -
anbringender
t har anført bl.a., at betingelserne for legemsindgreb i form af røntgenundersøgelse ikke var
opfyldt, idet indgrebet ikke var af afgørende betydning for efterforskningen. på tidspunktet
for anklagemyndighedens anmodning om røntgenfotografering var t allerede hensat i deten-
tionen under skærpet opsyn (”pottevagt”) og havde indtaget afføringsmiddel. det var ligele-
des allerede konstateret, at t havde indtaget hash indvortes, idet en ubestemt mængde var
kommet ud i forbindelse med afføring.
anklagemyndigheden har anført bl.a., at indgrebet var af afgørende betydning for efterforsk-
ningen, da der på baggrund af de sigtedes forklaringer var usikkerhed om, hvilken mængde de
tre sigtede havde indsmuglet, og hvorvidt t havde indtaget narkotika. der er et tilsvarende
indikationskrav i retsplejelovens § 781 om indgreb i meddelelseshemmeligheden, hvorefter
aflytning ikke kun kan ske, hvor det er det eneste mulige efterforskningsmiddel, men også i
situationer, hvor andre muligheder for så vidt foreligger, men hvor disse vil være uforholds-
mæssigt ressourcekrævende, usikre eller ødelæggende for den videre efterforskning.
retsgrundlaget
ifølge den grønlandske retsplejelov § 403, stk. 1, må legemsundersøgelse af en sigtet kun fo-
retages, hvis der er begrundet mistanke om, at den pågældende har gjort sig skyldig i en grov
lovovertrædelse, og indgrebet må antages at være af afgørende betydning for efterforsknin-
gen.
endvidere gælder proportionalitetsgrundsætningen i lovens § 406, hvorefter der ikke må fo-
retages legemsundersøgelse, hvis det efter indgrebets formål, overtrædelsens karakter og
grovhed og den krænkelse og det ubehag, som indgrebet må antages at forvolde, ville være et
uforholdsmæssigt indgreb.
af lovforslagets specielle bemærkninger til § 403 fremgår bl.a., at stk. 1 beskriver kravene
med hensyn til kriminaliteten, mistanken og indikationen, dvs. indgrebets nødvendighed for
efterforskningen, og at stk. 1 svarer til § 792 a, stk. 2, i den danske retsplejelov, jf. lovforslag
nr. l 34, ft 2007/2008 (2. samling), tillæg a, sp. 1481.
                                              - 4 -
i bemærkningerne vedrørende den tilsvarende danske bestemmelse anføres særligt om betin-
gelsen om, at indgrebet skal være af afgørende betydning for efterforskningen, at legemsun-
dersøgelse alene må anvendes i tilfælde, hvor andre efterforskningsskridt ikke kan benyttes
eller vil være uforholdsmæssigt besværlige, jf. lovforslag nr. l 81, ft 1988/1989, tillæg a,
sp. 2236.
den grønlandske retsvæsenskommission har i betænkning nr. 1442/2004 om det grønlandske
retsvæsen, bind 2, s. 552, anført, at legemsindgreb efter kommissionens opfattelse bør af-
grænses på samme måde i grønlandsk og dansk retspleje.
højesterets begrundelse og resultat
sagen angår, om der i medfør af den grønlandske retsplejelovs § 403 kunne foretages legems-
undersøgelse i form af en røntgenundersøgelse af t, der sammen med to medsigtede var fri-
hedsberøvet som sigtet for at have forsøgt at indsmugle hash i grønland.
ifølge § 403, stk. 1, må legemsundersøgelse af en sigtet kun foretages, hvis der er begrundet
mistanke om, at den pågældende har gjort sig skyldig i en grov lovovertrædelse (nr. 1), og
indgrebet må antages at være af afgørende betydning for efterforskningen (nr. 2). det fremgår
af forarbejderne til bestemmelsen, at den svarer til § 792 a, stk. 2, i den danske retsplejelov.
af forarbejderne til denne bestemmelse fremgår, at kravet om, at indgrebet må antages at
være af afgørende betydning for efterforskningen, indebærer, at legemsundersøgelse kun må
anvendes i tilfælde, hvor andre efterforskningsskridt ikke kan benyttes eller vil være ufor-
holdsmæssigt besværlige.
en af de medsigtede i sagen forklarede ved fremstillingen i kredsretten den 29. januar 2016, at
alle de tre sigtede havde slugt hash med henblik på indsmugling i grønland, mens t i retten
forklarede, at han ikke havde slugt noget af stoffet. forud for retsmødet i grønlands landsret
den 30. januar 2016 om spørgsmålet om røntgenundersøgelse af t var det oplyst, at han havde
udskilt noget hash.
det må herefter lægges til grund, at det var usikkert, hvor stor en mængde hash de tre sigtede
havde forsøgt at indsmugle, og hvor stor en mængde heraf t havde indtaget. en konstatering
                                               - 5 -
af, om t havde slugt yderligere stof, ville uden en røntgenundersøgelse forudsætte en fortsat
overvågning af t under fortsat frihedsberøvelse.
højesteret finder, at en røntgenundersøgelse af t under disse omstændigheder må anses for at
være et indgreb, der var af afgørende betydning for efterforskningen, jf. den grønlandske rets-
plejelovs § 403, stk. 1, nr. 2. en røntgenundersøgelse og krænkelsen og ubehaget herved kan
endvidere ikke efter formålet og lovovertrædelsens karakter og grovhed anses for et ufor-
holdsmæssigt indgreb, jf. den grønlandske retsplejelovs § 406.
højesteret stadfæster herefter grønlands landsrets beslutning om røntgenundersøgelse af t.
                                        thi bestemmes:
grønlands landsrets beslutning af 30. januar 2016 stadfæstes.
                                         til bekræftelse:
